
ΠΡΟΕΔΡΙΚΑ ΔΙΑΤΑΓΜΑΤΑ 

317. Τροποποίηση των Διατάξεων του άρθρου 12 του ΠΔ 
130/84 «Κύρωση του Γενικού Κανονισμού Υπηρεσίας 


στο Στρατό» (ΦΕΚ Α’ 42/84). 1 

318. Σύσταση πάγιας προκαταβολής σε Υπηρεσίες Εξωτερι¬ 

κού του Υπουργείου Εθνικής Οικονομίας. 2 

319. Τροποποίηση ορισμένων διατάξεων του Καταστατικού 

του Ταμείου Προνοίας Δικηγόρων Κατερίνης. 3 

320. Αξιολόγηση του έργου των εκπαιδευτικών και του εκπαι¬ 

δευτικού έργου στην πρωτοβάθμια και δευτεροβάθμια * 
εκπαίδευση. 4 

ΑΠΟΦΑΣΕΙΣ 

Επιτόκια χρηματοδότησης από την Τράπεζα της Ελλάδος 
. των πιστωτικών ιδρυμάτων. 5 

Καθορισμός του ελάχιστου μετοχικού κεφαλαίου για την 
ίδρυση στεγαστικών τραπεζών θυγατρικών πιστωτι¬ 
κών ιδρυμάτων και του πεδίου δραστηριοτήτων 
τους. 6 

Τροποποίηση διατάξεων της ΠΔ/ΤΕ 1777/90 που αφορά 
τους όρους κάλυψης, μέσω διεθνών πιστωτικών 
καρτών, δαπανών κίνησης στο εξωτερικό αυτοκινή¬ 
των διεθνών εμπορευματικών μεταφορών. 7 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 317 (1) 


Τροποποίηση των Διατάξεων του άρθρου 12 του ΠΔ 130/84 «Κύ¬ 
ρωση του Γενικού Κανονισμού Υπηρεσίας στο Στρατό» (ΦΕΚ 
Α’ 42/84). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 5 (Παράγραφος 8), 15 (παράγραφος 4, εδάφιο δ') 
και 18 (παράγραφος 1 εδάφιο ι) του Νόμου 660/1977 «Περί 
Υπουργείου Εθνικής Αμυνας και των Οργάνων της Ανωτάτης 
Διοικήσεως και Ελέγχου των Ενόπλων Δυνάμεων» (ΦΕΚ Α' 218). 

2. Τα υπ’ αριθ. 188ο/4 Ιουλίου 91 και 20ο/29 Ιαν. 93 πρακτικά 
γνωμοδοτήσεως του Ανωτάτου Στρατιωτικού Συμβουλίου. 

3. Το γεγονός ότι από τις διατάξεις του παρόντος δεν προκα- 
λείται δαπάνη εις βάρος του κρατικού προϋπολογισμού. 

4. Την από 12.1.1993 εισήγηση του Αρχηγού Γενικού Επιτε¬ 
λείου Στρατού. 

5. Τις υπ’ αριθμό 77/1993 και 394/1993 Γνωμοδοτήσεις του 
Συμβουλίου της Επικράτειας, μετά από πρόταση του Υπουργού 
Εθνικής Άμυνας, αποφασίζουμε: 


Άρθρο 1 

Η παράγραφος 4 του άρθρου 12 του ΠΔ 130/84 τροποποιείται 
ως κατωτέρω: 

«4. Απαγορεύεται στους στρατιωτικούς η ανάγνωση ή η με 
οποιοδήποτε τρόπο προβολή εντός των σχηματισμών, συγκροτη¬ 
μάτων και μονάδων, εντύπων με στρατιωτικό περιεχόμενο». 

Άρθρο 2 

Μετά την παράγραφο 4 του άρθρου 12 του ΠΔ 130/84 προστί¬ 
θεται παράγραφος 5 ως κατωτέρω: 

«5. Υπό την επιφύλαξη της διατάξεως της προηγουμένης πα¬ 
ραγράφου, επιτρέπεται η ελεύθερη ανάγνωση εφημερίδων 
στους σχηματισμούς, συγκροτήματα και μονάδες, πλην των Κέ¬ 
ντρων εκπαιδεύσεως νεοσυλλέκτων. Οι αναγκαίες λεπτομέ¬ 
ρειες (χρόνος, τόπος αναγνώσεως κ.λπ.) θα καθορίζονται με δια¬ 
ταγή του Αρχηγού ΓΕΣ». 

Άρθρο 3 

Η ισχύς του ραρόντος διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημοσίευση και 
εκτέλεση του παρόντος διατάγματος. 

Μύκονος, 4 Αυγούστου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 318 (2) 

Σύσταση πάγιας προκαταβολής σε Υπηρεσίες Εξωτερικού του 
Υπουργείου Εθνικής Οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: . 

α. Του άρθρου 56 παρ. 1 του Ν.Δ. 32ΐ/69 «Π§ρί Κώδικος Δη¬ 
μοσίου Λογιστικού» (ΦΕΚ 205/Α/1969). 

β. Του Π. Δ/τος 402/18.9.1991 «Ίδρυση γραφείων Ακολούθου 
Οικονομικών και Εμπορικών Υποθέσεων κ.λπ.» (ΦΕΚ 143/Α/ 

25.9.91) . 

γ. Του Π. Δ/τος 324/19.7.1991 «Ίδρυση γραφείων Συμβούλου 
Οικονομικών και Εμπορικών Υποθέσεων κ.λπ.» (ΦΕΚ 117/Α/ 

29.7.91) . 

δ. Του Π. Δ/τος 405/23.9.91 «Μεταφορά και συγχώνευση της 
Γενικής Γραμματείας Εξωτερικού Εμπορίου κ.λπ. στη Γενική 
Γραμματεία Διεθνών Οικονομικών Σχέσεων του ΥΠΕΘΟ» (ΦΕΚ 
145/Α/26.9.91). 

ε. Του άρθρου 27 του Ν. 2081/92 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 1712/1987 

για τον εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και όλλες διατά¬ 
ξεις (ΦΕΚ 154 Α/ 10.9.1992). 

2. Την κοινή απόφαση του Πρωθυπουργού και του Υπουργού 
Εθνικής Οικονομίας με αριθ. Υ 1935/3.12.1992 «Καθορισμός 
αρμοδιοτήτων των Υφυπουργών Εθνικής Οικονομίας» (ΦΕΚ 726/ 
Β/9.12.1992). 

3. Την κοινή απόφαση του Πρωθυπουργού και του Υπουργού 
Οικονομικών με αριθ. Υ. 2009/20.5.1993 «Ανάθεση αρμοδιοτή¬ 
των Υπουργού Οικονομικών στους Υφυπουργούς Οικονομικών» 
(ΦΕΚ 365/Β/21.5.1993. 

4. Το γεγονός ότι από τις διατάξεις του παρόντος διατάγματος 
δεν προκαλείται δαπάνη σε βάρος του κρατικού προϋπολογι¬ 
σμού, σύμφωνα με την παρ. 4 του άρθρου 56 του Ν.Δ. 321/69 
(ΦΕΚ 205/Α/1969). 

5. Την Γνωμοδότηση του Συμβουλίου της Επικράτειας με αριθ. 
349/1993, ύστερα από πρόταση των Υφυπουργών Εθνικής Οικο¬ 
νομίας και Οικονομικών, αποφασίζουμε: 

Συνιστάται παγία καταβολή στα κατωτέρω γραφεία, για την 
αντιμετώπιση διαφόρων δαπανών, οι οποίες δεν μπορούν να αντι- 
μετωπισθούν με την κανονική διαδικασία: 

1. Συμβούλου Οικονομικών και Εμπορικών Υποθέσεων στο 
Δουβλίνο. 

2. Συμβούλου Οικονομικών και Εμπορικών Υποθέσεων στη 
Λισσαβώνα. 

3. Ακολούθου Οικονομικών και Εμπορικών Υποθέσεων στο 
Γ ιοχάνεσμπουργκ. 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υφυπουργό Εθνικής Οικονομίας αναθέτουμε τη δημο¬ 
σίευση και εκτέλεση του παρόντος διατάγματος. 

Μύκονος, 4 Αυγούστου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΘΕΟΔΩΡΟΣ ΚΑΣΣΙΜΗΣ ΠΕΤΡΟΣ ΔΟΥΚΑΣ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 319 (3) 

Τροποποίηση ορισμένων διατάξεων του Καταστατικού του Τα¬ 
μείου Προνοίας Δικηγόρων Κατερίνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν. 2042/92 (Α’ 75). 

2. Τις διατάξεις του άρθρου 15 του Π. Δ/τος 213/92 (Α’ 102). 

3. Τις διατάξεις του άρθρου 23 παρ. 1 στοιχ. στ, 24 παρ. 1 και 2 
στοιχ. γ, 26 παρ. 1 του 27 παρ. 1 στοιχ. στ του Ν. 1558/85 (Α 
137). 

4. Τις διατάξεις του άρθρου 27 του Ν. 2081 /92 (Α 154), και «Το 
γεγονός ότι η δαπάνη που προκαλεί η αύξηση αυτή δεν βαρύνει 
τον Κρατικό Προϋπολογισμό, αλλά τον Προϋπολογισμό του Τα¬ 
μείου Προνοίας Δικηγόρων Κατερίνης, στον οποίο έχει γραφεί 
σχετική πίστωση ύψους 4.800.000 δρχ. 

5. Τις διατάξεις του άρθρου 30 του Ν. 1027/80 (Α 49), όπως 
τροποποιήθηκαν και συμπληρώθηκαν αντίστοιχα με τις διατάξεις 
του άρθρου 7 του Ν. 1275/82 (Α 100) και 43 του Ν. 1469/84 (Α 
111 ). 

6. Την από 13.4.92 απόφαση της Γ ενικής Συνέλευσης των με¬ 
λών του Δικηγορικού Συλλόγου Κατερίνης. 

7. Τη γνώμη του Συμβουλίου Κοινωνικής Ασφάλισης που διατυ¬ 
πώθηκε κατά την 21 η/3.2.93 συνεδρίασή του της ΚΖ περιόδου. 

8. Την 386/1993 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Υγείας, Πρόνοιας και 
Κοινωνικών Ασφαλίσεων, αποφασίζουμε: 

Αρθρο 1 

Το άρθρο 4 του Καταστατικού του Ταμείου Προνοίας Δικηγό¬ 
ρων Κατερίνης (Β.Δ. 498/21.7.1961 Α 228), όπως τροποποιή¬ 
θηκε με την παρ. 1 του άρθρου πρώτου του Π. Δ/τος 450/ 
8.9.1988 (Α’ 205) τροποποιείται ως ακολούθως: 


«Άρθρο 4 

Α. ΔΙΟΙΚΗΤΙΚΕΣ ΥΠΟΘΕΣΕΙΣ 

1. Σε κάθε ένσταση αντιρρήσεις αιτήσεις ή προσφυγές προς 
οποιαδήποτε εκδικαστική διοικητική επιτροπή ή το Διοικητικό Δι¬ 
καστήριο κατά αποφάσεων διοικητικών αρχών, εφόσον υπογρά¬ 
φονται από δικηγόρο δρχ. 70. 

2. Για παράταση ενώπιον κάθε διοικητικής ή εκδικαστικής Επι¬ 
τροπής ή Επιτροπής κατατάξεως επιτηδευματιών Διοικητικού εν 
γένει Δικαστηρίου πρώτου ή δευτέρου βαθμού δρχ. 100. 

Β. ΕΙΡΗΝΟΔΙΚΕΙΑΚΗ ΔΙΑΔΙΚΑΣΙΑ 

1. Σε πρωτότυπο παντός δικογράφου αγωγής κύριας ή παρε- 
μπίπτουσας αίτησης, ανακοπής, ανακοίνωσης δίκης, με ή χωρίς 
προσεπίκληση, παρέμβασης αντιρρήσεων, κλήσης προς περαι¬ 
τέρω συζήτηση, δήλωσης, επαναλήψεως βίαια διακοπείσης δίκης 
και γενικά πάσης φύσεως εισαγωγικών δικογράφων, απευθυνο- 
μένων ενώπιον του Ειρηνοδικείου ή Γραμματέως Ειρηνοδικείου, 
όπως και σε κάθε εγγραφή στο πινάκιο, δρχ. 70. 

2. Για παράσταση κατά τη συζήτηση των άνω υποθέσεων ή εξέ¬ 
ταση μαρτύρων ή δόση όρκου ενώπιον Ειρηνοδίκου ή Ειρηνοδι¬ 
κείου και εν γένει σε κάθε παράσταση ενώπιον Ειρηνοδίκου ή Ει¬ 
ρηνοδικείου ή Γραμματέα Ειρηνοδικείου που δεν καθορίζεται ει¬ 
δικά δρχ. 70. 

3. Σε πρωτότυπο κάθε αίτησης προσωρινών περί νομής ή δια- 
κατοχής μέτρων ή αίτησης για σύγκληση συγγενικού συμβουλίου, 
όπως και για κάθε ένσταση, εκδικαζόμενη από τον Ειρηνοδίκη και 
για κάθε παράσταση στη συζήτησή του, δρχ. 100. 

4. Σε πρωτότυπο των κατατιθεμένων ενδίκων μέσων τακτικών 
ή εκτάκτων κατ’ αποφάσεων του Ειρηνοδικείου ή Ειρηνοδίκη δρχ. 
150. 

5. Για παράσταση κατά τη συζήτηση μικροδιαφορών δρχ, 100. 

Γ. ΠΡΩΤΟΔΙΚΕΙΑΚΗ ΔΙΑΔΙΚΑΣΙΑ 

1. Σε πρωτότυπο δικογράφου αγωγής, κύριας ή παρεμπίπτου- 
σας ανακοπής, ανακοίνωσης δίκης, παρέμβασης αντιρρήσεων, 
αιτήσεων κατά την εκουσία δικαιοδοσία ή τακτική διαδικασία και 
γενικότερα κάθε δικογράφου απευθυνομένου ενώπιον του Πρω¬ 
τοδικείου ή του Δικαστή του Πρωτοδικείου ή του Εισηγητή και σε 
κάθε εγγραφή στο πινάκιο, δρχ. 100. 

2. Σε πρωτότυπο έφεσης κατ’ αποφάσεως του Πρωτοδικείου 
δρχ. 250. 

3. Σε πρωτότυπο αναψηλάφισης ή αίτησης αναιρέσεως κατά 
των αμέσως πιο πάνω (στοιχ. 2) αποφάσεων δρχ. 270. 

4. Σε πρωτότυπο έφεσης κατά αποφάσεων του Πρωτοδικείου ή 
άλλου Δικαστηρίου επί εργατικών διαφορών δρχ. 100. 

5. Για παράσταση κατά τη συζήτηση των πιο πάνω υποθέσεων 
του Πρωτοδικείου, για εξέταση μαρτύρων ή δόση όρκου δρχ. 70. 
Σε περίπτωση αναβολής επί των παραπάνω υποθέσεων ή διαδι¬ 
καστικών πράξεων δεν καταβάλλεται τέλος. 

6. Για παράσταση ενώπιον εισηγητών δικαστών προς εξέταση 
μαρτύρων όρκιση πραγματογνώμονα, ενέργεια αυτοψίας κλπ. 
δρχ. 100. 

7. Για παράσταση ενώπιον δικαστηρίου κατά την εκδίκαση ερ¬ 
γατικών διαφορών δρχ. 70. Το τέλος αυτό αφορά μόνο τις διαφο¬ 
ρές που έχουν για αντικείμενο εργατική διαφορά ή διατροφή και 
όχι όσες υποθέσεις εκδικάζονται κατά τη διαδικασία των εργατι¬ 
κών διαφορών, για τις οποίες ισχύει ό,τι και για την τακτική διαδι¬ 
κασία. 

8. Σε κάθε παράσταση επί λογοδοσίας συνδίκου προς διατύ¬ 
πωση σχετικών αντιρρήσεων και σε κάθε κατάθεση ενώπιον του 
Γ ραμματέα εγγυοδοσίας, εταιρικού (συστατικού ή τροποποιητι- 
κού ή διαλυτικού) και δήλωσης παύσης πληρωμών πτωχού δρχ. 
100 . 

9. Σε κάθε άλλη αίτηση ή παράσταση που δεν κατονομάζεται 
ειδικά πιο πάνω και απευθύνεται στο Πρωτοδικείο ή τον Εισηγητή 
ή τον Δικαστή του Μονομελούς δρχ. 100. 

Δ. ΠΟΙΝΙΚΗ ΔΙΑΔΙΚΑΣΙΑ 

1. Για κάθε παράσταση δικηγόρου σε απολογία κατηγορουμέ¬ 
νου, εξέταση μαρτύρων ή άλλη ανακριτική πράξη ενώπιον προα- 
νακριτικού υπαλλήλου, δρχ. 70. 

2. Γ ια τις ίδιες πιο πάνω παραστάσεις ενώπιον τακτικού ανακρι- 
τού δρχ. 150. 

3. Σε κάθε υπόμνημα, αίτημα κατηγορουμένου ή πολιτικώς 

ενάγοντος απευθυνόμενο προς τον Πταισματοδίκη, τακτικό ανα¬ 
κριτή, δικαστικό Συμβούλιο, Δικαστήριο, Εισαγγελείς Εφετών και 
Πλημ/κών, Στρατοδικείο κ.λπ. δρχ. 100, εκτός αν κατατίθενται 
κατά τη λήξη της απολογίας, οπότε καταβάλλεται μόνο το τέλος 
για την παράσταση. 

4. Για κάθε παράσταση προς υπεράσπιση κατηγορουμένου ή 
πολιτικώς ενάγοντος του ακροατηρίου, α) Πταισματοδικείου, 
Αγρονόμου και Δικαστηρίου Ανηλίκων δρχ. 70, β) Μονομελούς 
Πλημ/κείου δρχ. 100, γ) Τριμελούς Πλημ/κείου δρχ. 150, δ) 
Στρατοδικείου, Ειδικού Δικαστηρίου κακουργημάτων και Μικτού 
Ορκωτού Δικαστηρίου δρχ. 500. 

5. Για παράσταση κατά τη σύνταξη παντός τακτικού ή εκτάκτου 
ενδίκου μέσου κατ’ αποφάσεων παντός Ποινικού Δικαστηρίου και 
κατά βουλευμάτων, δρχ. 100. 

6. Σε κάθε έγγραφο αιτήσεως μετατροπής ποινής, απονομής 
χάριτος, διακοπής προφυλακίσεως, απολύσεως με εγγύηση, με¬ 
ταγωγής καταδίκου ή υποδίκου, αντιρρήσεων κατά της εκτελέ- 
σεως ποινής, απόδοσης πειστηρίων αυτοτελούς δηλώσεως πα¬ 
ράστασης πολιτικής αγωγής κατά την προδικασία σε πρωτότυπο 
μήνυσης, υπογραφομένης από δικηγόρο, ως πληρεξούσιο, όπως 
και κάθε άλλη αίτηση υπογραφόμενη από δικηγόρο,, ως πληρε¬ 
ξούσιο, απευθυνόμενη προς μη δικαστική αρχή, δρχ. 70. 

Ε. ΕΞΩΔΙΚΕΣ ΕΡΓΑΣΙΕΣ 

1. Στο πρωτότυπο των κοινοποιούμενων δικογράφων, γνωστο¬ 
ποίησης μαρτύρων, δήλωσης αποδοχής ή αντεπαγωγής όρκου, 
δήλωσης επαναλήψεως βίαια διακοπείσης δίκης και κλήση προς 
συζήτηση υποθέσεων ενώπιον Ειρηνοδικείου δρχ. 70, ενώπιον δε 
Πρωτοδικείου ή Προέδρου Πρωτοδικών δρχ. 100. 

2. Στο πρωτότυπο οποιοσδήποτε άλλης αίτησης, απευθυνόμε¬ 
νης προς οποιαδήποτε Δικαστική Αρχή και στο πρωτότυπο εξώδι- 
κης πρόσκλησης, διαμαρτυρίας, δηλώσεως ή απαντήσεως και σε 
κάθε δικόγραφο, υπογραφόμενο από δικηγόρο και κοινοποιού¬ 
μενο μεταξύ διαδίκων, που δεν αναφέρεται σε ειδική περίπτωση, 
δρχ. 70. 

3. Για σύνταξη επιταγής προς πληρωμή σε αντίγραφο εξ απο- 
γράφου οποιουδήποτε τίτλου εκτελεστού (επί περισσοτέρων επι¬ 
δόσεων της ίδιας επιταγής το τέλος καταβάλλεται μόνο μια φορά 
και γίνεται μνεία περί τούτου στις άλλες, το ίδιο ισχύει και επί πε¬ 
ρισσοτέρων επιδόσεων της ίδιας προσλήσεως) και για παραγγε¬ 
λία εκτέλεσης κάτω από απόγραφο εκτελεστό, αποφάσεως 
οποιουδήποτε Δικαστηρίου πολιτικού ή Ποινικού, Συμβουλίου, 
Μονομελούς Δικαστηρίου ή οποιουδήποτε άλλου τίτλου εκτελε¬ 
στού δρχ. 70. 

4. Σε επιδιδόμενη προς τον επί του πλειστηριασμού υπάλληλο 
αναγγελία πιστωτή και σε κάθε παράσταση ενώπιον συμβολαιο¬ 
γράφου για σύνταξη αντιρρήσεων, επαναντιρρήσεων ή ανακοπής 
κατά πίνακα κατατάξεως και σε κάθε παράσταση ενώπιον Συμβο¬ 
λαιογράφου σε απογραφή, δρχ. 450. 

5. Σε κάθε κατασχετήριο στα χέρια τρίτου δρχ. 100 (σε περισ¬ 
σότερα κατασχετήρια κοινοποιούμενα καταβάλλεται το τέλος 
μόνο μια φορά και γίνεται μνεία περί τούτου, στα άλλα). 

6. Σε κάθε μετάφραση εγγράφου γενομένη από δικηγόρο για 
υποστήριξη υπόθεσης και έκδοση αντιγράφου από δικηγόρο δρχ. 
70. 

7. Σε κάθε περίληψη μεταγραφής υποθήκης και προσημειώ- 
σεως, εγγραφής στα βιβλία διεκδικήσεων και εν γένει σε κάθε 
άλλη αίτηση προς υποθηκοφύλακα δρχ. 270. 

8. Για την εξέλεγξη τίτλου εφόσον επακολουθήσει σύνταξη 
συμβολαίου εκποιητικού ή υποθήκης ή προσημείωσης και για τη 
σύνταξη ιδιωτικών εγγράφων ή σχεδίων δημοσίων εγγράφων για 
οποιουδήποτε είδους δικαιοπραξίες δρχ. 270. 

9. Για συντασσόμενο από δικηγόρο έγγραφο σύστασης ή τρο¬ 
ποποίησης Εταιρείας, δρχ. 150. Το τέλος τούτου, επικολλάται 
στο αντίγραφο που κατατίθεται στο Γραμματέα Πρωτοδικών. 

10. Σε κάθε έγγραφο αυτοτελούς γνωμοδότησης επί νομικών 
θεμάτων δρχ. 100. 

11. Σε κάθε άλλο έγγραφο απευθυνόμενο προς Δικαστική 
Αρχή και μη προβλεπόμενο ειδικά δρχ. 100». 

Αρθρο 2 

Το άρθρο 6 του Καταστατικού, όπως ισχύει μετά την τροποποί¬ 
ησή του με την παρ. 2 του άρθρου πρώτου του ΠΔ. 450/8.9.1988 
(Α’ 205), τροποποιείται ως ακολούθως: 


«Άρθρο 6 

Η είσπραξη των ειδικών τελών που καθορίζονται από το άρθρο 
4 εδ. γ ενεργούνται με την έκδοση και διάθεση από το Ταμείο 
Προνοίας Δικηγόρων Κατερίνης ειδικού ενσήμου, το οποίο θα 
προσάγεται από τον ενεργούντα δικηγόρο πριν από κάθε παρά¬ 
στασή του ή κατάθεση ή προσαγωγή δικογράφου, υπογραφομέ- 
νου απ’ αυτόν και γενικά θα επικολλάται σε οποιοδήποντε έγ¬ 
γραφο, δικόγραφο ή εξώδικο για το οποίο κατά τις διατάξεις του 
άρθρου 4 υποχρεούται ο ενεργών δικηγόρος στην καταβολή του 
αντίστοιχου ειδικού τέλους. 

Ο έλεγχος της νομότυπης χρήσης του ενσήμου θα γίνεται από 
την Διοικητική Επιτροπή του Ταμείου ή από τα εξουσιοδοτημένα 
απ’ αυτήν μέλη του Ταμείου, οι δε αρμόδιοι υπάλληλοι έχουν την 
υποχρέωση να παρέχουν σ’ αυτούς αδιακώλυτα οποιοδήποτε 
στοιχείο χρήσιμο γΓ αυτόν τον έλεγχο. 

Το ένσημο που θα εκδοθεί με μέριμνα του Ταμείου θα φέρει 
την επωνυμία του Ταμείου και τα αρχικά γράμματα «Τ.Π.Δ.Κ.», το 
έτος ίδρυσής του και την σε δρχ. αξία του καθενός ενσήμου με 
τον αντίστοιχο κατά κατηγορία χρωματισμό. Τις λεπτομέρειες της 
μορφής, της εκτύπωσης και τις κατηγορίες βάσει του ποσού του 
ενσήμου σε δραχμές θα καθορίζει εκάστοτε με απόφαση». 

Άρθρο 3 

Το άρθρο 9 του Καταστατικού, όπως ισχύει μετά την τροποποί¬ 
ησή του με την παρ. 3 του άρθρου πρώτου του ΠΔ. 450/8.9.1988 
(Α’ 205), τροποποιείται ως ακολούθως: 

«Άρθρο 9 

Έκτακτα βοηθήματα 

Το έκτακτο βοήθημα χορηγείται μόνο λόγω ασθενείας ή άλλου 
προσωπικού ή οικογενειακού ατυχήματος ή επιστράτευσης μέ¬ 
λους του Ταμείου ή τοκετού της δικηγόρου και δεν είναι δυνατόν 
να υπερβεί το ποσό των δρχ. 40.000 συνολικά για κάθε μέτοχο 
και για ένα οικονομικό έτος, χορηγείται δε, κατά την εκτίμηση της 
Διοικητικής Επιτροπής τμηματικά ή και εφάπαξ ανάλογα με την 
παρουσιαζόμενη ανάγκη και, την οικονομική κατάσταση του με¬ 
τόχου. Υπέρβαση του ποσού αυτού επιτρέπεται σε πολύ εξαιρετι¬ 
κές περιπτώσεις, όπως σε περίπτωση διαρκούς επιστράτευσης 
μετόχου, εκτιμώμενης από τη Διοικητική Επιτροπή, μετά σύμ¬ 
φωνη γνώμη της Εποπτικής Επιτροπής. Η υπέρβαση αυτή σε καμ- 
μιά περίπτωση δεν επιτρέπεται να είναι ανώτερη των 80.000 δρχ. 
Επίσης με σύμφωνη γνώμη της Εποπτικής Επιτροπής η Διοικη¬ 
τική Επιτροπή μπορεί να χορηγήσει και δεύτερο έκτακτο βοή¬ 
θημα μέσα στο ίδιο οικονομικό έτος». 

Άρθρο 4 

α) Η παρ. 2 του άρθρου 11 του Καταστατικού, όπως ισχύει μετά 
την τροποποίησή της με την παρ. 4α του άρθρου πρώτου του Π. 
Δ/τος 450/8.9.1988 (Α’ 205), τροποποιείται ως ακολούθως: 

«Άρθρο 11 

2. Το Τακτικό εφάπαξ βοήθημα ορίζεται σε δρχ. 60.000 για 
κάθε έτος συμμετοχής (ασφάλισης) στο ταμείο, χωρίς όμως να εί¬ 
ναι δυνατόν να υπερβεί σε καμμιά περίπτωση το ποσό των δρχ. 
2 . 100 . 000 ». 

β) Η παρ. 5 του ίδιου άρθρου, όπως ισχύει μετά την τροποποί¬ 
ησή της με τις διατάξεις της παρ. 4β του άρθρου πρώτου του Π. 
Δ/τος 450/8.9.1988 (Α’ 205), τροποποιείται ως ακολούθως: 

«5. Ως χρόνος δικηγορίας στο Πρωτοδικείο Κατερίνης λογίζε¬ 
ται και ο χρόνος δικηγορίας στο Πρωτοδικείου θεσ/νίκης, αλλά 
μόνο για όσους δικηγόρους διορίστηκαν και εγγράφηκαν στα Μη¬ 
τρώα του Δικηγορικού Συλλόγου Κατερίνης μέχρι την 18η Νοεμ¬ 
βρίου 1959, (ημερομηνία εγκρίσεως του Καταστατικού του Τα¬ 
μείου). Και γι’ αυτούς τους δικηγόρους το τακτικό εφάπαξ βοή¬ 
θημα ορίζεται σε δρχ. 60.000 για κάθε έτος συμμετοχής (ασφάλι¬ 
σης) στο Ταμείο». 

Άρθρο δεύτερο 

Η ισχύς του Δ/τος αυτού, εκτός από τις διατάξεις του άρθρου 4 
που ισχύουν από 31.5.1991, αρχίζει από την ημερομηνία δημο¬ 
σίευσής του στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΏΤΟ) 


Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος Διατάγ¬ 
ματος. 

Μύκονος, 16 Αυγούστου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

~ Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜΗΤΡΙΟΣ ΣΙΟΥΦΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡ1Θ. 320 (4) 

Αξιολόγηση του έργου των εκπαιδευτικών και του εκπαιδευτικού 
έργου στην πρωτοβάθμια και δευτεροβάθμια εκπαίδευση. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του Ν. 1304/82 (ΦΕΚ 144/Α) 
«Για την επιστημονική - παιδαγωγική καθοδήγηση και τη διοίκηση 
στη Γενική και στη Μέση Τεχνική - Επαγγελματική Εκπαίδευση 
και άλλες διατάξεις». 

2. Τις διατάξεις του άρθρου 6 παρ. 6 του Ν. 2043/92 (ΦΕΚ 
79/Α) «Εποπτεία και Διοίκηση της Πρωτοβάθμιας και Δευτερο¬ 
βάθμιας Εκπαίδευσης και άλλες διατάξεις», με τις οποίες αντικα- 
ταστάθηκε το άρθρο 11 παρ. 1 περίπτωση Δ του Ν. 1566/85 
(ΦΕΚ 167/Α) «Δομή και λειτουργία της Πρωτοβάθμιας και Δευτε¬ 
ροβάθμιας εκπαίδευσης και άλλες διατάξεις». 

3. Την 1/92 γνωμοδότηση του Παιδαγωγικού Ινστιτούτου. 

4. Το γεγονός ότι από τις διατάξεις του παρόντος δεν προκα- 
λείται δαπάνη σε βάρος του προϋπολογισμού (άρθρο 29Α του Ν. 
1558/85, όπως αυτό προσετέθη με το άρθρο 27 του Ν. 2081/ 
92). 

5. Την 601 /93 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας και θρησκευμάτων, 
αποφασίζουμε: 

Άρθρο 1 

ΕΝΝΟΙΑ ΚΑΙ ΣΚΟΠΟΣ ΤΗΣ ΑΞΙΟΛΟΓΗΣΗΣ 
ΤΟΥ ΕΚΠΑΙΔΕΥΤΙΚΟΥ ΕΡΓΟΥ 

1. βίε τον όρο αξιολόγηση του εκπαιδευτικού έργου νοείται η 
εκτίμηση της απόδορης της παρεχόμενης εκπαίδευσης γενικά. 

Κατά την αξιολόγηση εκτιμάται το έργο κάθε εκπαιδευτικού 
χωριστά, το έργο της σχολικής μονάδας συνολικά καθώς και η 
απόδοση του εκπαιδευτικού συστήματος σε περιφερειακό και 
εθνικό επίπεδο. 

2. Σκοπός της αξιολόγησης είναι η διαρκής βελτίωση της παρε¬ 
χόμενης εκπαίδευσης. Για την επίτευξη του σκοπού αυτού ανα¬ 
λύονται τα αποτελέσματα του εκπαιδευτικού έργου, προσδιορί¬ 
ζονται τυχόν αποκλίσεις από τους επιδιωκόμενους στόχους και 
αναζητούνται τα αίτια, ώστε να γίνονται οι απαραίτητες διορθωτι¬ 
κές παρεμβάσεις και αναπροσαρμογές. 

3. Η αξιολόγηση του έργου του εκπαιδευτικού συντελεί στη 
βελτίωση του εκπαιδευτικού έργου. 

Συγκεκριμένα βοηθεί τον εκπαιδευτικό: 
α. Να ενισχύει την αυτογνωσία του ως προς την επιστημονική 
του συγκρότηση, την παιδαγωγική του κατάρτιση και τη διδακτική 
του ευστοχία 

β. Να σχηματίζει μια θεμελιωμένη εικόνα για την απόδοση του 
έργου του και 

γ. Να προσπαθεί να βελτιώνει την προσφορά του στο μαθητή, 
αξιοποιώντας τις διαπιστώσεις και οδηγίες του Σχολικού Συμβού¬ 
λου. 

Επιπλέον η αξιολόγηση του έργου του εκπαιδευτικού αποβλέ¬ 
πει στην ικανοποίηση των ίδιων των εκπαιδευτικών από την ανα¬ 
γνώριση του έργου τους και παρέχει κίνητρα σε όσους επιθυμούν 
να εξελιχθούν και να υπηρετήσουν σε θέσεις στελεχών της εκ¬ 
παίδευσης. ■ 

4. Τέλος, η συστηματική ανάλυση και μελέτη των στοιχείων της 
αξιολόγησης του έργου των εκπαιδευτικών λειτουργεί ως ανα- 
τροφοδοτικός μηχανισμός για την επιμόρφωσή τους σε περιφε¬ 
ρειακό και εθνικό επίπεδο. 


Άρθρο 2 

ΑΞΙΟΛΟΓΗΣΗ ΤΟΥ ΕΚΠΑΙΔΕΥΤΙΚΟΥ ΕΡΓΟΥ 
ΣΕ ΕΠΙΠΕΔΟ ΣΧΟΛΙΚΗΣ ΜΟΝΑΔΑΣ ΚΑΙ 
ΕΚΠΑΙΔΕΥΤΙΚΗΣ ΠΕΡΙΦΕΡΕΙΑΣ 

1. Στο πλαίσιο των γενικών σκοπών της εκπαίδευσης και των ει¬ 
δικών σκοπών των διδασκομένων μαθημάτων σε κάθε βαθμίδα 
της εκπαίδευσης, ο σύλλογος των διδασκόντων κάθε σχολικής 
μονάδας σε συνεργασία με τους οικείους Σχολικούς Συμβούλους 
προγραμματίζει στην αρχή κάθε σχολικού έτους τις διδακτικές 
και τις ευρύτερες εκπαιδευτικές δραστηριότητές της. 

2. Στο τέλος του διδακτικού έτους το εκπαιδευτικό έργο κάθε 
σχολικής μονάδας αξιολογείται από το σύλλογο των διδασκόντων 
- αφού λάβει υπόψη του και τη σχετική γνώμη του Συλλόγου Γο- 
νέων και Κηδεμόνων - προκειμένου να επισημανθούν αδυναμίες 
και να βελτιωθεί ο προγραμματισμός του επόμενου έτους. Σχε¬ 
τική έκθεση υποβάλλεται από το Διευθυντή του σχολείου στο 
Γραφείο των Σχολικών Συμβούλων και στον οικείο Προϊστάμενο 
Διεύθυνσης ή Γ ραφείου Εκπαίδευσης. 

3. Με βάση τις εκθέσεις αυτές και τις προσωπικές τους παρα¬ 
τηρήσεις οι Σχολικοί Σύμβουλοι και οι Προϊστάμενοι Γραφείων 
Εκπαίδευσης συντάσσουν εκθέσεις για το εκπαιδευτικό έργο των 
σχολικών μονάδων της περιφέρειάς τους, τις οποίες υποβάλλουν 
οι Σχολικοί Σύμβουλοι στον οικείο Συντονιστή Σχολικών Συμβού¬ 
λων και οι Προϊστάμενοι Γ ραφείων στον Προϊστάμενο της οικείας 
Διεύθυνσης, οι οποίοι συντάσσουν γενική έκθεση κατά νομό. Οι 
γενικές αυτές εκθέσεις, καθώς και οι επιμέρους εκθέσεις των 
Σχολικών Συμβούλων και των Προϊσταμένων Γ ραφείων, υποβάλ¬ 
λονται με ευθύνη των Συντονιστών και των Προϊσταμένων Διευ¬ 
θύνσεων στο Υπουργείο Παιδείας και το Παιδαγωγικό Ινστιτούτο, 
προκειμένου να αποτελέσουν βασικό υλικό για τον εκπαιδευτικό 
σχεδίασμά σε εθνικό επίπεδο. 

Άρθρο 3 

ΑΞΙΟΛΟΓΗΣΗ ΤΟΥ ΕΡΓΟΥ ΤΟΥ ΕΚΠΑΙΔΕΥΤΙΚΟΥ 

1. Η αξιολόγηση του έργου του εκπαιδευτικού γίνεται από τον 
οικείο Σχολικό Σύμβουλο και από το Διευθυντή της σχολικής μο¬ 
νάδας, στην οποία υπηρετεί ο εκπαιδευτικός. Για την αξιολόγηση 
αυτή, που αποτελεί φυσική συνέπεια και επιστέγασμα μακράς και 
πολύπλευρης συνεργασίας τους σε ποικίλους τομείς της εκπαι¬ 
δευτικής πράξης, συντάσσεται ιδιαίτερη έκθεση από καθένα εκ 
των ανωτέρω. 

2. Η αξιολόγηση του έργου του εκπαιδευτικού από το Σχολικό 
Σύμβουλο διαμορφώνεται σταδιακά από τη συνεχή επικοινωνία 
τους: 

α) Στα ενημερωτικά σεμινάρια και τις άλλες επιμορφωτικές συ¬ 
ναντήσεις, που διοργανώνονται από το Σχολικό Σύμβουλο. 

β) Κατά τη συνεργασία τους για την αναζήτηση λύσεων σε επι¬ 
στημονικά, παιδαγωγικά και διδακτικά θέματα. 

γ) Κατά τις επισκέψεις του Σχολικού Συμβούλου στο σχολείο 
του εκπαιδευτικού και στην αίθουσα διδασκαλίας. 

Για τη σύνταξη της Έκθεσης Αξιολόγησης του έργου του εκ¬ 
παιδευτικού ο Σχολικός Σύμβουλος συνεκτιμά: 

ί) την ενεργητική συμμετοχή του εκπαιδευτικού σε όλες τις πε¬ 
ριπτώσεις συνεργασίας τους που αναφέρονται προηγουμένως. 

ϋ) τα συγκεκριμένα στοιχεία που προέκυψαν από την παρακο¬ 
λούθηση δύο τουλάχιστον διδασκαλιών του εκπαιδευτικού, σε 
διαφορετικές ημέρες και πάντοτε ύστερρ από σχετική προσυνεν- 
νόηση. 

ϋί) ατομική έκθεση στην οποία συντάσσει ο εκπαιδευτικός και 
στην οποία περιλαμβάνονται όσα στοιχεία κρίνει σκόπιμο ότι πρέ¬ 
πει να γνωρίζει ο Σχολικός Σύμβουλος για τον τρόπο εργασίας του 
γενικά και για τις διδασκαλίες του προηγουμένου εδαφίου ϋ. 

3. Ο Σχολικός Σύμβουλος αξιολογεί: * 

α) την επιστημονική κατάρτιση του εκπαιδευτικού, δηλαδή 
-την απαραίτητη για το έργο του επιστημονική συγκρότηση 

- την κατοχή της διδακτέας ύλης 

- την ενημέρωσή του στις νεότερες εξελίξεις της επιστήμης του 
σε συνδυασμό με το βαθμό προσφοράς σύγχρονων επιστημονι¬ 
κών γνώσεων στο σχολείο 

- την επιστημονική - εκπαιδευτική δραστηριότητά του, όπως η 
ενεργός συμμετοχή του σε σεμινάρια, οι κρίσεις και προτάσεις 
του για τη βελτίωση της εκπαιδευτικής διαδικασίας κ.α. και 

β) την παιδαγωγική - διδακτική του ικανότητα, δηλαδή 

- τον προγραμματισμό του διδακτικού του έργου και το σχεδια- 
σμό των επιμέρους ενοτήτων 

- την ορθή χρήση κατάλληλης κατά περίπτωση μεθόδου και επο¬ 
πτικών μέσων διδασκαλίας 

- την εξασφάλιση του ενδιαφέροντος και της συμμετοχής όλων 
των μαθητών στη διδασκαλία 

- τον έλεγχο της αφομοίωσης των διδαχθέντων 

- την ικανότητα αξιολόγησης της επίδοσης των μαθητών 

- τη δημιουργία του απαραίτητου παιδαγωγικού κλίματος με τους 
μαθητές και την υποβοήθησή τους για ομαλή και δημιουργική 
προσαρμογή στη σχολική εργασία και ζωή. 

4. Η αξιολόγηση του έργου του εκπαιδευτικού από το Διευθυ¬ 
ντή του σχολείου διαμορφώνεται μέσα από την καθημερινή τους 
συνεργασία. 

Ο Διευθυντής του Σχολείου αξιολογεί: 
α) την υπηρεσιακή συνέπεια, την υπευθυνότητα και την ανά¬ 
πτυξη πρωτοβουλιών από τον εκπαιδευτικό, δηλαδή 

- την υπεύθυνη άσκηση των καθηκόντων του και την εκπλήρωση 
των υποχρεώσεών του ως υπαλλήλου και εκπαιδευτικού, 

- την εκτέλεση των εργασιών που του αναθέτουν ο Σύλλογος των 
διδασκόντων και ο Διευθυντής του Σχολείου και 

- την ανάπτυξη πρωτοβουλιών για τη διοργάνωση σχολικών εκδη¬ 
λώσεων και πολιτιστικών, αθλητικών και άλλων δραστηριοτήτων 
σχετικών με το περιβάλλον, την υγεία κ.λπ. 

β) τη συνεργασία - επικοινωνία με εκπαιδευτικούς, μαθητές 
και γονείς, δηλαδή 

ί) τη συνεργασία του εκπαιδευτικού με τους συναδέλφους του 

- για τη συλλογική αντιμετώπιση ειδικών διδακτικών προβλημά¬ 
των ή άλλων προβλημάτων της σχολικής ζωής 

- για την κατανομή του προγράμματος 

- για την κατανομή των καθηκόντων 

- για τη διατύπωση θεμάτων γραπτών εξετάσεων 

- για την οργάνωση εκδηλώσεων και δραστηριοτήτων 

ϋ) τη συνεργασία του εκπαιδευτικού με τους μαθητές του 

- για την οργάνωση εκδηλώσεων και άλλων δραστηριοτήτων 

- για τη διευθέτηση προβλημάτων της μαθητικής κοινότητας 

- για την αντιμετώπιση ατομικών προβλημάτων των μαθητών 
ιϋ) τη συνεργασία του εκπαιδευτικού με τους γονείς και κηδε¬ 
μόνες των μαθητών του 

- για την παροχή υπεύθυνης ενημέρωσής τους 

- για την από κοινού αντιμετώπιση ειδικών προβλημάτων των μα¬ 
θητών. 

5. Οι εκθέσεις αξιολόγησης του έργου του εκπαιδευτικού από 
το Σχολικό Σύμβουλο και από το Διευθυντή του Σχολείου περιέ¬ 
χουν, εκτός από το περιγραφικό μέρος τους, και αριθμητικό 
προσδιορισμό των στοιχείων αξιολόγησης. Ειδικότερα: 

I. Η Επιστημονική Κατάρτιση του εκπαιδευτικού (παρ. 3α) και η 
Παιδαγωγική - Διδακτική ικανότητά του (παρ. 3β) αποτιμώνται σε 
κλίμακα από 10 μέχρι και 50 μόρια εκάστη (σύνολο μορίων 100) 
και 

II. Η Υπηρεσιακή συνέπεια, υπευθυνότητα και ανάπτυξη πρω¬ 
τοβουλιών από τον εκπαιδευτικό (παρ. 4α) και η συνεργασία - 
επικοινωνία του με εκπαιδευτικούς, γονείς και μαθητές (παρ. 4β) 
αποτιμώνται σε κλίμακα από 10 μέχρι και 50 μόρια εκάστη (σύ¬ 
νολο μορίων 100). 

Οι συντασσόμενες εκθέσεις πρέπει να υποβάλλονται το αργό¬ 
τερο μέχρι τις 10 Ιουνίου του έτους κατά το οποίο συντάσσονται 
στην οικεία Διεύθυνση ή Γραφείο Εκπαίδευσης, όπου και φυλάσ¬ 
σονται. 

6. Οι εκθέσεις της προηγουμένης παραγράφου συντάσσονται 
κατά τις ακόλουθες χρονικές περιόδους: 

- μέχρι το τέλος της πρώτης διετίας της υπηρεσίας του εκπαι¬ 
δευτικού * 

- μέχρι το τέλος κάθε επόμενης τετραετίας και ως το 22 έτος της 
υπηρεσίας του 

- μέχρι το τέλος κάθε επόμενης πενταετίας για τα έτη υπηρεσίας 

του πέραν των 22 και * 

- σε κάθε περίπτωση συμμετοχής εκπαιδευτικού σε διαδικασίες 
επιλογής, μετά από αίτησή του και εφόσον δεν υπάρχει έκθεση 
αξιολόγησής του σύμφωνα με τα οριζόμενα προηγουμένως. 

7. Σε περίπτωση υποβολής αίτησης μετάθεσης εκπαιδευτικού 


κατά τη λήξη των καθοριζομένων από την προηγούμενη παρά¬ 
γραφο χρονικών περιόδων, συντάσσεται υποχρεωτικά Έκθεση 
Αξιολόγησης από το Σχολικό Σύμβουλο και το Διευθυντή του Σχο¬ 
λείου για τον προς μετακίνηση εκπαιδευτικό, αν δεν έχει ως τότε 
αξιολογηθεί. Ομοίως, σε περίπτωση λήξεως της θητείας Σχολι¬ 
κού Συμβούλου ή υπηρεσιακής μετακίνησης του Διευθυντή του 
Σχολείου συντάσσεται υποχρεωτικά Έκθεση Αξιολόγησης για 
τους εκπαιδευτικούς, αν δεν έχουν ως τότε αξιολογηθεί απ’ αυ¬ 
τούς. 

8. Εφόσον υπάρχουν περισσότερες της μιας Εκθέσεις Αξιολό¬ 
γησης για τον ίδιο εκπαιδευτικό και για κάθε συγκεκριμένη πε¬ 
ρίοδο (διετία, τετραετία ή πενταετία) από τις αναφερόμενες στην 
παράγραφο 6 αυτού του άρθρου, ως έκθεση αξιολόγησης του έρ¬ 
γου του εκπαιδευτικού γι’ αυτή την περίοδο λαμβάνεται ο μέσος 
όρος των Εκθέσεων που συντάχθηκαν από Σχολικούς Συμβού¬ 
λους ή Διευθυντές Σχολείου αντίστοιχα. 

9. Δε μπορεί να συνταχθεί Έκθεση Αξιολόγησης του έργου του 
εκπαιδευτικού, εφόσον ο Σχολικός Σύμβουλος ή ο Διευθυντής 
Σχολείου δεν έχει συνυπηρετήσει με τον εκπαιδευτικό για τόσο 
χρόνο όσο και η διάρκεια ενός διδακτικού έτους. 

Άρθρο 4 

ΑΞΙΟΛΟΓΗΣΗ ΤΟΥ ΕΡΓΟΥ 
ΤΟΥ ΔΙΕΥΘΥΝΤΗ ΣΧΟΛΕΙΟΥ 
1. Το έργο του Διευθυντή Σχολείου αξιολογείται: 

I. από το Σχολικό Σύμβουλο της οικείας ειδικότητας ή κλάδου 
ως προς τα ίδια στοιχεία, στα οποία αξιολογείται το έργο του εκ¬ 
παιδευτικού από το Σχολικό Σύμβουλο, όπως αυτά καθορίζονται 
από τις διατάξεις του προηγούμενου άρθρου, και 

II. από τον οικείο Προϊστάμενο Διεύθυνσης ή Γ ραφείου Εκπαί¬ 
δευσης ως προς τα στοιχεία: 

α) την υπηρεσιακή συνέπεια, την υπευθυνότητα και την ανά¬ 
πτυξη πρωτοβουλιών από το Διευθυντή, δηλαδή 

- την οργανωτική - καθοδηγητική του ικανότητα 

- την υπεύθυνη άσκηση των καθηκόντων του και την εκπλήρωση 
των υποχρεώσεών του ως υπαλλήλου και εκπαιδευτικού 

- την εφαρμογή της εκπαιδευτικής νομοθεσίας και την εκτέλεση 
των εργασιών που του αναθέτουν ο Σύλλογος των διδασκόντων 
και ο οικείος Προϊστάμενος Εκπαίδευσης, 

- την ανάπτυξη πρωτοβουλιών για τη διοργάνωση σχολικών εκδη¬ 
λώσεων και πολιτιστικών, αθλητικών και άλλων δραστηριοτήτων 
σχετικών με το περιβάλλον, την υγεία κ.λπ. 

β) τη συνεργασία - επικοινωνία με εκπαιδευτικούς, μαθητές 
και γονείς, δηλαδή 

ΐ) τη συνεργασία του Διευθυντή με τους συναδέλφους του 

- για τη συλλογική αντιμετώπιση ειδικών διδακτικών προβλημά¬ 
των ή άλλων προβλημάτων της σχολικής ζωής 

- για την κατανομή του προγράμματος 

- για την κατανομή των καθηκόντων 

- για τη διατύπωση θεμάτων γραπτών εξετάσεων 

- για την οργάνωση εκδηλώσεων και δραστηριοτήτων 

ϋ) τη συνεργασία του Διευθυντή με τους μαθητές του σχολείου 
του 

- για την οργάνωση εκδηλώσεων και άλλων δραστηριοτήτων 

- για τη διευθέτηση προβλημάτων της μαθητικής κοινότητας 

- για την αντιμετώπιση ατομικών προβλημάτων των μαθητών 
ίίί) τη συνεργασία του Διευθυντή με τους γονείς και κηδεμόνες 

των μαθητών 

- για την παροχή υπεύθυνης ενημέρωσής τους 

- για την από κοινού αντιμετώπιση ειδικών προβλημάτων των μα¬ 
θητών. 

Ο υπό αξιολόγηση διευθυντής υποβάλλει στον οικείο Προϊστά¬ 
μενο Διεύθυνσης ή Γ ραφείου Εκπαίδευσης ατομική έκθεση για 
τον απολογισμό του έργου του, η οποία και συνεκτιμάται κατά την 
αξιολόγησή του. 

2. Οι εκθέσεις της παραγράφου 1 αυτού του άρθρου συντάσ- 
σονται κάθε τετραετία καθώς και σε κάθε περίπτωση συμμετο¬ 
χής Διευθυντή σε διαδικασία μονιμοποίησής του, εάν είναι επί θη¬ 
τεία, ή επιλογής του σε επόμενη βαθμίδα, και εφόσον δεν έχει ως 
τότε αξιολογηθεί στη βαθμίδα που κατέχει. 

3. Ως προς την κλίμακα αξιολόγησης, τη φύλαξη και τις λοιπές 
προϋποθέσεις συντάξεως των εκθέσεων αξιολόγησης του έργου 
των Διευθυντών Σχολείων από τους οικείους Σχολικούς Συμβού- 

λους και τους Προϊσταμένους Διευθύνσεων ή Γραφείων Εκπαί¬ 
δευσης έχουν ανάλογη εφαρμογή οι διατάξεις του προηγούμενου 
άρθρου. 

Αρθρο 5 

Α=ΙΟΛΟΓΗΣΗ ΤΟΥ ΕΡΓΟΥ ΠΡΟΪΣΤΑΜΕΝΟΥ 
ΓΡΑΦΕΙΟΥ ΕΚΠΑΙΔΕΥΣΗΣ Ή ΓΡΑΦΕΙΟΥ 
ΦΥΣΙΚΗΣ ΑΓΩΓΗΣ 

1. Το έργο Προϊσταμένου Γ ραφείου Εκπαίδευσης ή Γ ραφείου 
Φυσικής Αγωγής αξιολογείται από τον οικείο Προϊστάμενο Διεύ¬ 
θυνσης Εκπαίδευσης ως προς: 

α) την οργανωτική - καθοδηγητική του ικανότητα και την εφαρ¬ 
μογή της εκπαιδευτικής νομοθεσίας. 

β) την υπηρεσιακή συνέπεια, την υπευθυνότητα και την ανά¬ 
πτυξη πρωτοβουλιών. 

γ) τη συνεργασία με τους Διευθυντές Σχολείων της αρμοδιότη- 
τάς του. 

δ) την επικοινωνία και συνεργασία με άλλους φορείς της εκπαι¬ 
δευτικής κοινότητας. 

ε) την αποτελεσματικότητα στην αντιμετώπιση προβλημά¬ 
των. 

Η Έκθεση Αξιολόγησης περιέχει περιγραφικό μέρος και αριθ¬ 
μητικό προσδιορισμό του συνόλου των παραπάνω στοιχείων αξιο¬ 
λόγησης σε κλίμακα 20 έως 100. 

Ο υπό αξιολόγηση Προϊστάμενος Γ ραφείου υποβάλλει στον οι¬ 
κείο Προϊστάμενο Διεύθυνσης ατομική έκθεση για τον απολογι¬ 
σμό του έργου του, η οποία και συνεκτιμάται κατά την αξιολόγησή 
του. 

2. Οι εκθέσεις της παραγράφου 1 αυτού του άρθρου συντάσ- 
σονται κάθε τετραετία, καθώς και σε κάθε περίπτωση συμμετο¬ 
χής του Προϊσταμένου Γ ραφείου σε διαδικασία επιλογής σε επό¬ 
μενη βαθμίδα, και εφόσον δεν έχει ως τότε αξιολογηθεί στη βαθ¬ 
μίδα που κατέχει. 

Οι εκθέσεις αυτές συντάσσονται το αργότερο μέχρι τις 10 Ιου¬ 
νίου κάθε διδακτικού έτους και φυλάσσονται στην οικεία Διεύ¬ 
θυνση Εκπαίδευσης. 

3. Ως προς τις λοιπές προϋποθέσεις συντάξεως των εκθέσεων 
αξιολόγησης του έργου των Προϊσταμένων Γ ραφείου από τον οι¬ 
κείο Προϊστάμενο Διευθύνσεως Εκπαίδευσης έχουν ανάλογη 
εφαρμογή οι διατάξεις των παραγράφων 7, 8 και 9 του άρθρου 3 
του παρόντος προεδρικού διατάγματος. 

Άρθρο 6 

ΓΝΩΣΤΟΠΟΙΗΣΗ ΕΚΘΕΣΕΩΝ ΑΞΙΟΛΟΓΗΣΗΣ - 
ΔΙΚΑΙΩΜΑ ΕΝΣΤΑΣΗΣ 

1. Ο ενδιαφερόμενος εκπαιδευτικός ή Διευθυντής Σχολείου ή 
Προϊστάμενος Γραφείου Εκπαίδευσης ή Γ ραφείου Φυσικής Αγω¬ 
γής λαμβάνουν γνώση του περιεχομένου των Εκθέσεων Αξιολό¬ 
γησης του έργου τους, που συντάχθηκαν από τα αντίστοιχα κατά 
περίπτωση όργανα, τα προβλεπόμενα από τις διατάξεις του πα¬ 
ρόντος προεδρικού διατάγματος, από 15 Ιουνίου μέχρι και 31 Αυ- 
γούστου του σχολικού έτους που συντάχθηκε η έκθεση, υπογρά¬ 
φοντας σε τηρούμενο σχετικό βιβλίο στην οικεία Διεύθυνση ή 
Γραφείο Εκπαίδευσης. 

2. Σε περίπτωση διαφωνίας τους με το περιεχόμενο των Εκθέ¬ 
σεων αυτών έχουν το δικαίωμα να υποβάλουν ένσταση, εντός 15 
ημερών από την ημερομηνία που έλαβαν γνώση, συνοδευόμενη 
από τεκμηριωμένη αναφορά τους και να ζητήσουν δευτεροβάθ¬ 
μια αξιολόγηση, η οποία διενεργείται σύμφωνα με τις διατάξεις 
του επομένου άρθρου. 

3. Ο μέσος όρος των Εκθέσεων πρωτοβάθμιας και δευτερο¬ 
βάθμιας Αξιολόγησης αποτελεί την τελική αξιολόγηση στους το¬ 
μείς, τους οποίους αξιολογεί το κατά περίπτωση αρμόδιο όργανο 
αξιολόγησης σύμφωνα με τις διατάξεις του παρόντος προεδρικού 
διατάγματος. 

Άρθρο 7 

ΟΡΓΑΝΑ ΚΑΙ ΔΙΑΔΙΚΑΣΙΑ 
ΔΕΥΤΕΡΟΒΑΘΜΙΑΣ ΑΞΙΟΛΟΓΗΣΗΣ 

1. Η δευτεροβάθμια αξιολόγηση του έργου εκπαιδευτικού για 
Έκθεση που συνέταξε ο οικείος Σχολικός Σύμβουλος διενεργεί- 
ται από τον αρχαιότερο της ίδιας ειδικότητας Σχολικό Σύμβουλο 
γειτονικού νόμου ή περιφέρειας, του οποίου η έδρα είναι η πλη- 
σιέστερη προς το σχολείο όπου υπηρετεί ο εκπαιδευτικός. Σε πε¬ 


ρίπτωση που ο αριθμός των ενστάσεων είναι μεγάλος, οι ενστά¬ 
σεις κατανέμονται κατ' αλφαβητική σειρά στους αρχαιότερους 
κατά σειρά Σχολικούς Συμβούλους της ίδιας ειδικότητας των γει¬ 
τονικών κατά τα ανωτέρω κριτήρια νομών ή περιφερειών. 

2.0 δεύτερος αυτός αξιολογητής, αφού μελετήσει τον υπηρε¬ 
σιακό φάκελο του εκπαιδευτικού και τη σχετική αναφορά του, συ- 
ζητεί με τον ενδιαφερόμενο, παρακολουθεί μία (1) τουλάχιστον 
διδασκαλία του και προβαίνει στη δευτεροβάθμια αξιολόγηση του 
έργου του. 

3. Η δευτεροβάθμια αξιολόγηση του έργου εκπαιδευτικού για 
Έκθεση που συνέταξε ο Διευθυντής του Σχολείου του διενεργεί- 
ται από τον Προϊστάμενο της Διεύθυνσης ή του Γ ραφείου Εκπαί¬ 
δευσης στη δικαιοδοσία του οποίου ανήκει το Σχολείο. Ο δεύτε¬ 
ρος αυτός αξιολογητής, αφού μελετήσει τον υπηρεσιακό φάκελο 
του εκπαιδευτικού και τη σχετική αναφορά του, συνεργάζεται με 
το Διευθυντή του Σχολείου και τον ίδιο τον εκπαιδευτικό και συ¬ 
ντάσσει τη δευτεροβάθμια αξιολόγησή του. 

4. Για την Έκθεση Αξιολόγησης του έργου Διευθυντή Σχο¬ 
λείου, την οποία συνέταξε ο οικείος Σχολικός Σύμβουλος, η δευ¬ 
τεροβάθμια αξιολόγηση διενεργείται κατά τα οριζόμενα από τις 
παραγράφους 1 και 2 του παρόντος άρθρου. 

5. Για την Έκθεση Αξιολόγησης του έργου του Διευθυντή Σχο¬ 
λείου, την οποία συνέταξε ο οικείος Προϊστάμενος Γ ραφείου Εκ¬ 
παίδευσης, δεύτερος αξιολογητής ορίζεται ο Προϊστάμενος της 
οικείας Διεύθυνσης και για την Έκθεση που συνέταξε ο Προϊστά¬ 
μενος Διεύθυνσης ο αρχαιότερος Προϊστάμενος από τις όμορες 
Διευθύνσεις Εκπαίδευσης. Ο δεύτερος αξιολογητής, αφού μελε¬ 
τήσει τον υπηρεσιακό φάκελο του Διευθυντή του Σχολείου και τη 
σχετική αναφορά του, συνεργάζεται με τον οικείο Προϊστάμενο 
Γραφείου ή Διεύθυνσης Εκπαίδευσης κατά περίπτωση, και με τον 
ίδιο τον ενδιαφερόμενο και συντάσσει τη δευτεροβάθμια αξιολό¬ 
γησή του. 

6. Για την Έκθεση Αξιολόγησης του έργου Προϊσταμένου Γ ρα¬ 
φείου Εκπαίδευσης ή Φυσικής Αγωγής, την οποία συνέταξε ο οι¬ 
κείος Προϊστάμενος Διεύθυνσης Εκπαίδευσης, δεύτερος αξιολο- 
γητής είναι ο αρχαιότερος Προϊστάμενος Διεύθυνσης από τις 
όμορες Διευθύνσεις Εκπαίδευσης, ο οποίος, αφού μελετήσει τον 
υπηρεσιακό φάκελο του ενδιαφερομένου και τη σχετική αναφορά 
του, συνεργάζεται με τον ενδιαφερόμενο και με το συντάκτη της 
πρώτης έκθεσης αξιολόγησης και συντάσσει τη δευτεροβάθμια 
έκθεση. 

Άρθρο 8 

ΕΙΔΙΚΕΣ ΔΙΑΤΑΞΕΙΣ 

1. Στα Νηπιαγωγεία και στα Δημοτικά Σχολεία στα οποία λόγω 
οργανικότητας θέσεων δεν έχουν οριστεί, σύμφωνα με τις ισχύ- 
ουσες διατάξεις, Διευθυντές η σχετική έκθεση αξιολόγησης, που 
προβλέπεται από την παράγραφο 5 του άρθρου 3, συντάσσεται 
από τον Προϊστάμενο της οικείας Διεύθυνσης ή Γ ραφείου Πρωτο¬ 
βάθμιας Εκπαίδευσης. 

Η δευτεροβάθμια αξιολόγηση του έργου των εκπαιδευτικών 
αυτής της παραγράφου διενεργείται κατά τα οριζόμενα από τις 
διατάξεις της παραγράφου 5 του προηγουμένου άρθρου. 

2. Προϊστάμενοι Δ/νσεων και Γ ραφείων Εκπαίδευσης που επε- 
λέγησαν στις αντίστοιχες θέσεις πριν από τη δημοσίευση του νό¬ 
μου 2043/92, καθώς και όσοι τοποθετούνται σε θέση Διευθυντή 
σχολείου σύμφωνα με τις διατάξεις της παραγράφου 10 του άρ¬ 
θρου 1 του νόμου 2043/92, συντάσσουν μόνο περιγραφικές εκ¬ 
θέσεις για τα στοιχεία που έχουν αρμοδιότητα να αξιολογούν σύμ¬ 
φωνα με τις διατάξεις αυτού του Προεδρικού Διατάγματος, οι 
οποίες και τίθενται στη διάθεση των αντικαταστατών τους, που 
επιλέγονται κατά τις διατάξεις του παραπάνω νόμου. 

Οι Διευθυντές των ιδιωτικών σχολείων συντάσσουν μόνο περι¬ 
γραφική έκθεση για τα στοιχεία της παραγράφου 4 του άρθρου 3 
του παρόντος Προεδρικού Διατάγματος, η οποία υποβάλλεται και 
φυλάσσεται στην οικεία Διεύθυνση ή Γραφείο Εκπαίδευσης. Ως 
προς το χρόνο σύνταξης ισχύει η παράγραφος 6 του ως άνω άρ¬ 
θρου. 

Οι αξιολογηθέντες εκπαιδευτικοί μπορούν να ζητήσουν να λά¬ 
βουν γνώση της έκθεσής τους και να υποβάλουν σχετικό υπό¬ 
μνημα, εφόσον το επιθυμούν. 

3. Όπου στο παρόν διάταγμα αναφέρεται ο όρος Διευθυντής 
Σχολείου νοείται και ο Διευθυντής Σχολικού Εργαστηριακού Κέ¬ 
ντρου (Σ.Ε.Κ.). 

4. Για τους εκπαιδευτικούς που προσφέρουν τις υπηρεσίας 

τους στην Κεντρική Υπηρεσία του Υπουργείου Παιδείας, στο Παι¬ 
δαγωγικό Ινστιτούτο, στα Περιφερειακό Επιμορφωτικά Κέντρα 
(Π.Ε.Κ.) και στους Οργανισμούς αρμοδιότητας ίου Υπουργείου 
Παιδείας συντάσσει Έκθεση Αξιολόγησης αντίστοιχα ο Προϊστά¬ 
μενος της υπηρεσίας τους, ο οικείος Αντιπρόεδρος του Παιδαγω¬ 
γικού Ινστιτούτου, ο Διευθυντής του Π.Ε.Κ., ο Πρόεδρος ή ο Διευ- 
θύνων Σύμβουλος του Οργανισμού και με βάση τα στοιχεία: 
γνώση αντικειμένου, ενδιαφέρον και δημιουργικότητα, υπηρε¬ 
σιακή συνέπεια, υπηρεσιακές σχέσεις και συμπεριφορά, αποτε- 
λεσματικότητα. 

Η Έκθεση Αξιολόγησης περιέχει περιγραφικό μέρος και αριθ¬ 
μητικό προσδιορισμό του συνόλου των παραπάνω στοιχείων αξιο¬ 
λόγησης σε κλίμακα 10 έως 100, ενώ ως προς το χρόνο και τις 
λοιπές προϋποθέσεις συντάξεως της εκθέσεως ισχύουν οι διατά¬ 
ξεις των παραγράφων 6, 7, 8 και 9 του άρθρου 3 του παρόντος 
Προεδρικού Διατάγματος. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος Προεδρικού 
Διατάγματος. 

Αθήνα, 24 Αυγούστου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙ ΑΣ 

ΑΠΟΦΑΣΕΙ Σ 

( 5 ) 

Πράξη Διοικητή αριθ. 2239/13.8.93 
(Άρθρο 1 του Ν. 1266/82) 

Επιτόκια χρηματοδότησης από την Τράπεζα της Ελλάδος των πι¬ 
στωτικών ιδρυμάτων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής και άλλες διατά¬ 
ξεις», 

β) την ΠΔ/ΤΕ 2185/24.3.93 και ειδικότερα τα Κεφ. I, παρ. 3 και 
Κεφ. II παρ. Δ, 

γ) την ΠΔ/ΤΕ 2214/15.6.93, 

δ) τις τρέχουσες νομισματοπιστωτικές συνθήκες, αποφά¬ 
σισε: 

να τροποποιήσει την ΠΔ/ΤΕ 2214/15.6.93 και να καθορίσει 
από 13 Αυγούστου 1993 τα επιτόκια των λογαριασμών που προ- 
βλέπονται στα Κεφ. I και II της ΠΔ/ΤΕ 2185/24.3.93 ως εξής: 

1. Αναπροεξόφλησης γραμματίων και συναλλαγματικών σε 
21% το χρόνο. 

2. Χρηματοδότησης έναντι ενεχύρου τίτλων του Ελληνικού Δη¬ 
μοσίου σε 24,5% το χρόνο. 

Διευκρινίζεται ότι το επιτόκιο της παραγράφου αυτής εφαρμό¬ 
ζεται και επί του υπολοίπου της αντίστοιχης χρηματοδότησης που 
υφίσταται κατά την ως άνω ημερομηνία. 

Από τις διατάξεις της Πράξης αυτής δεν προκύπτει δαπάνη σε 
βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
Ε.Ν. ΧΡΙΣΤΟΔΟΥΛΟΥ 

Πράξη Διοικητή αριθ. 2241/16.8.93 
(Άρθρο 1 του Ν. 1266/82) 

Καθορισμός του ελάχιστου μετοχικού κεφαλαίου για την ίδρυση 
• στεγαστικών τραπεζών θυγατρικών πιστωτικών ιδρυμάτων και 
του πεδίου δραστηριοτήτων τους. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής και άλλες διατά¬ 
ξεις», 

β) το Ν. 3221 /24 «περί κτηματικών τραπεζών», όπως ισχύει και 
ειδικότερα το άρθρο 26 παράγρ. 6 του Ν. 2076/92, 

γ) το άρθρο 5 του Ν. 2076/92 «ανάληψη και άσκηση δραστη¬ 
ριότητας πιστωτικών ιδρυμάτων και άλλες συναφείς διατάξεις», 

δ) την ΠΔ/ΤΕ 2110/20.8.92 «καθορισμός ελάχιστου μετοχικού 
κεφαλαίου πιστωτικών ιδρυμάτων», 

ε) τη σκοπιμότητα βελτίωσης των συνθηκών ανταγωνισμού 
στον τομέα της στεγαστικής πίστης, αποφάσισε: 

1. Επιτρέπεται η ίδρυση και λειτουργία τραπεζών που δραστη¬ 
ριοποιούνται στο χώρο της στεγαστικής πίσης με αρχικό μετοχικό 
κεφάλαιο τουλάχιστον ίσο με το σε δραχμές ισότιμο των πέντε 
εκατομμυρίων ΕΟϋ, κατ’ εξαίρεση των διατάξεων της Π.Δ./ΤΈ. 
2110/20.8.92, εφόσον η πλειοψηφία του μετοχικού κεφαλαίου 
και των δικαιωμάτων ψήφου των εν λόγω τραπεζών θα κατέχεται 
από ένα ή περισσότερα πιστωτικά ιδρύματα. 

2. α) Η πιστωτική και επενδυτική δραστηριότητα των στεγαστι- 
κών τραπεζών της ως άνω κατηγορίας θα περιορίζεται στα εξής: 

ί) στη χρηματοδότηση των φυσικών και νομικών προσώπων, πε- 
ριλαμβανομένων και των κατασκευαστικών εταιρειών για την κα¬ 
τασκευή, επισκευή και αγορά κατοικιών, περιλαμβανομένης και 
της αξίας αγοράς του οικοπέδου επί του οποίου θα ανεγερθεί το 
ακίνητο, καθώς και για την κάλυψη δαπανών αγοράς και εγκατά¬ 
στασης εξοπλισμού κατοικιών. 

ϋ) στη χορήγηση δανείων και πιστώσεων προς φυσικά πρόσωπα 
με προσωπική ασφάλεια μέχρι ποσού ίσου με το 5% του εκάστοτε 
υπολοίπου των συνολικών χορηγήσεών τους. 

β) η άντληση κεφαλαίων από τη διατραπεζική αγορά δραχμών 
καθώς και η διενέργεια πράξεων σε συνάλλαγμα από τις τράπε¬ 
ζες της ως άνω κατηγορίας διέπεται από τις διατάξεις της ΠΔ/ΤΕ 
2063/10.4.93, οι δε τοποθετήσεις τους σε τίτλους από τις διατά¬ 
ξεις τωναποφ. ΕΝΠΘ 448/2/90 και 521 /2/93 (παράγρ. 2), και 
γ) τα ταμειακά τους πλεονάσματα επιτρέπεται να τοποθετού¬ 
νται στη διατραπεζική αγορά ή σε τίτλους της χρηματαγοράς. 

Για τους λοιπούς όρους και προϋποθέσεις ίδρυσης και λειτουρ¬ 
γίας εφαρμόζονται οι σχετικές διατάξεις των Ν. 3221/24 και 
2076/92. 

3. Τα πιστωτικά ιδρύματα που συμμετέχουν στις ως άνω στεγα- 
στικές τράπεζες κατά τα αναφερόμενα στην παρ. 1 θα είναι ένα¬ 
ντι της Τράπεζας της Ελλάδος αλληλεγγύως και εις ολόκληρον 
υπεύθυνα για την ομαλή και χρηστή διαχείριση καθώς και για τη 
φερεγγυότητα της θυγατρικής τους τράπεζας. 

4. Διευκρινίζεται ότι οι διατάξεις περί υποχρεωτικών δεσμεύ¬ 
σεων στην Τράπεζα της Ελλάδος και εισφορών του Ν. 128/75 
που αφορούν τις κτηματικές τράπεζες εφαρμόζονται και επί των 
τραπεζών της ως άνω κατηγορίας. 

Από τις διατάξεις της παρούσας Πράξης δεν προκύπτει δαπάνη 
σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
Ε.Ν. ΧΡΙΣΤΟΔΟΥΛΟΥ 

Τροποποίηση διατάξεων της ΠΔ/ΤΕ 1777/90 που αφορά τους 
άρους κάλυψης, μέσω διεθνών πιστωτικών καρτών, δαπανών 
κίνησης στο εξωτερικό αυτοκινήτων διεθνών εμπορευματικών 
μεταφορών. 

(Συνεδρίαση 530/22.7.93, θέμα 8) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) την ΠΔ/ΤΕ 1777/90, και 

β) σχετικά αιτήματα Τραπεζών και ενδιαφερομένων εταιρειών, 
αποφάσισε: 

να τροποποιήσει και συμπληρώσει τις σχετικές διατάξεις των 
παραγράφων 2γ (τρίτο εδάφιο) και 3β της ΠΔ/ΤΕ 1777/31.7.90 
ως ακολούθως: 

1. Οι μεσολαβούσες τράπεζες επιτρέπεται να αποδέχονται, ως 
δικαιολογητικά των δαπανών ανά όχημα, τις χρεωστικές συγκε¬ 
ντρωτικές καταστάσεις που εκδίδονται από τις εκδότριες των πι¬ 
στωτικών καρτών εταιρείες και στις οποίες αναγράφονται αναλυ¬ 
τικά το «ίδος και το ποσό της κάθε δαπάνης. Οι ως άνω συγκε¬ 
ντρωτικές καταστάσεις θα συνοδεύονται από υπεύθυνη δήλωση 
(ΝΔ 1599/86) της μεταφορικής εταιρείας ότι αναγνωρίζει τις δα¬ 


πάνες για τις οποίες ζητείται χορήγηση συναλλάγματος. Στην πε¬ 
ρίπτωση αυτή τα πρωτότυπα αναλυτικά δικαιολογητικά των δαπα¬ 
νών φυλάσσονται ανά όχημα στο αρχείο της Εταιρείας. 

Διευκρινίζεται ότι η μεσολαβούσα τράπεζα θα εξακολουθεί να 
ελέγχει, με βάση τα παραπάνω στοιχεία, εάν οι πραγματοποιηθεί- 
σες δαπάνες αφορούν επιτρεπόμενες, κατηγορίες δαπανών. 

2. Επιτρέπεται η χορήγηση συναλλάγματος σύμφωνα με τις 
διατάξεις της ΠΔ/ΤΕ 1776/31.7.90 για την κάλυψη δαπανών που 
αναφέρονται στο εδάφιο 2α της ΠΔ/ΤΕ 1777/31.7.90 και στις 
περιπτώσεις μεταφορών σε χώρες στις οποίες ισχύει η πιστωτική 
κάρτα με την οποία είναι εφοδιασμένοι οι οδηγοί των οχημάτων. 

Κατά τα λοιπά οι διατάξεις της ΠΔ/ΤΕ 1777/90 παραμένουν 
αμετάβλητες. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 12 Αυγούστου 1993 
Ο Γραμματέας 
Π. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



